**УВЕДОМЛЕНИЕ ЗА ОТКРИВАНЕ НА ПРОИЗВОДСТВО ЗА ИЗДАВАНЕ НА РАЗРЕШЕНИЕ ЗА ОТСИЧАНЕ НА ДЪЛГОТРАЙНА РАСТИТЕЛНОСТ**

На основание чл. 66, ал. 1 и ал. 2 от Административно процесуалния кодекс, във връзка с чл. 63, ал. 2 от Закона за устройство на територията, откривам производство по издаване на разрешение за отсичане на дърво от дървесен вид „бор“.

Форма на участие на заинтересованите лица в производството по чл. 66, ал. 1 и ал. 2, предложение последно от АПК: Заинтересованите лица и организации могат да участват в производството по издаване на акта, на основание чл. 69, ал. 1, т. 1 от АПК, чрез представяне на писмени предложения и възражения, които могат да депозират в Център за административно обслужване, в сградата на община Долни чифлик, пл. „Тича“ № 1 или на следния e-mail адрес: obst\_dchiflik@mail.bg в едномесечен срок, считан от датата на оповестяване на уведомлението.

Настоящото уведомление да се оповести на интернет страницата на община Долни чифлик на основание чл. 66, ал. 1 от АПК.

Заинтересованите лица и организации имат право на достъп до цялата информация, съдържаща се в преписката по издаване на общия административен акт, която могат да получат в стая № 206 (втория етаж) в сградата на община Долни чифлик.

**П Р О Е К Т НА З А П О В Е Д**

**№ РД – ......... от .........2025 г.**

В общинска администрация Долни чифлик е постъпило Заявление с вх. № 9400 В-162/05.08.2025 г., от Валентина Стоянова, относно отсичане на дърво от дървесен вид „бор“.

С оглед изпълнение на задълженията по издаване на разрешение за отсичане на дълготрайни декоративни дървета със Заповед № РД-1912 от 18.08.2025 г. на кмета на общината е назначена комисия, за извършване на проверка на място и изготвяне на санитарна експертиза по чл. 63, ал. 2 ЗУТ.

При огледа е констатирано наличието на 1 брой дърво от дървесен вид „бор“, намиращо в ПИ № 15597.502.156 по плана на с. Голица. Дървото има наличие на мразобойна, при която е възможно прекършване на дървото, вследствие на лоши метеорологични условия, като създава предпоставка за инциденти. Клоните на дървото са разположени върху покрива на сграда, находяща се в имота и застрашава нейната цялост.

Тъй като дърво от дървесен вид „бор“, поради местоположението си и обективното си състояние, създава предпоставка за инциденти и застрашаване на намиращата се в имота сграда, комисията е предложила неговото премахване.

Резултатите от извършената проверка са описани в констативен протокол за санитарна експертиза от 26.08.2025 г.

Като взех предвид констатациите, обективирани в констативен протокол за санитарна експертиза от 26.08.2025 г. и при отчитане местоположението на дървото с доказана невъзможност за съхранение поради застрашаване на сградата считам, че е невъзможно запазването му.

Въз основа на събраната документация, на основание чл. 44, ал. 2 от Закона за местното самоуправление и местната администрация, чл. 63, ал. 2 от Закона за устройство на територията във връзка с чл. 19, ал. 1, т. 3 от Наредба № 1 за опазване на озеленените площи и декоративната растителност и констативен протокол за санитарна експертиза от 26.08.2025 г.:

**РАЗРЕШАВАМ**

1. Отсичане на 1 брой дърво от дървесен вид „бор“, намиращо в ПИ № 15597.502.156 по плана на с. Голица.
2. **Нареждам:**
	1. Дейностите по отсичането и премахването на дървото да се извършват, като се спазят всички изисквания за обезопасяване на площадката и работниците. Манипулациите по отсичането, премахването на растителността, да се извършат от специализирана и лицензирана фирма, като своевременно се изнесе дървесния и коренищен отпадък и се почисти околното пространство.
	2. Премахването и транспортирането на дълготрайна декоративна растителност да се извърши след маркиране и издаване на превозен билет;
	3. За дейностите по точки 1 и 2 да бъдат заплатени таксите, съгласно чл. 35, ал.1, раздел Дирекция „Инвестиционна политика“ от Наредбата за определянето и администрирането на местните такси и цени на услуги на територията на община Долни чифлик.
3. **Определям срок** за изпълнение на дейностите: Незабавно съгласно чл. 23, ал. 4 от Наредба № 1 за опазване на озеленените площи и декоративната растителност.
4. **Нареждам** на гл. експерт ЧР да връчи копие от настоящата заповед на Десислава Желязкова – гл. експерт ПРЧК за сведение и изпълнение.
5. **Възлагам** контрола по изпълнение на заповедта на Любомир Вангелов – зам.- кмет на община Долни чифлик.

На основание чл. 60, ал. 1 от Административно процесуалния кодекс, допускам предварително изпълнение на решението със следните мотиви: Дървото създава предпоставка за инциденти и застрашаване целостта на сградата, находяща се в имота.

Настоящият административен акт да се оповести по реда на чл. 72, ал. 1 от АПК, на интернет страницата на община Долни чифлик. На основание чл. 179 от АПК общите административни актове могат да се оспорят в едномесечен срок от съобщението им за издаването или в 14-дневен срок от отделните съобщения до лицата, участвали в производството пред административния орган.

**КРАСИМИРА АНАСТАСОВА**

Кмет на община Долни чифлик

Съгласували:

К. Павлова - секретар на община Долни чифлик

Т. Неделчева – ст. юрисконсулт

Изготвил: Д. Желязкова – гл. експерт ПРЧК